text: Politiet er klar i Esbjerg
  29 marts 2013 kl. 10.38
  Syd- og Sønderjyllands Politi er ekstra opmærksomme i dag omkring Blue Water Arena når Esbjerg møder Brøndby.
  Det er en højrisikokamp og brøndbyfansene har før voldt store problemer i både Esbjerg og Horsens, så politiet er klar til at tage imod de mange blå/gule fans.
  Såkaldte dialog-betjente tog i mod de mange fans, der kom med tog, og ud over et par smidte kanonslag, var der ingen problemer.
  Da kampen gik i gang klokken 17.00 havde der været en enkelt anholdelse.
  